สวัสดีค่ะ คุณ มีอาการเจ็บท้องข้างซ้ายล่าง เหนืออวัยวะเพศ เวลาจะลุก หรือ เหยียดตัว จะมีอาการเจ็บค่ะ แต่ถ้านั่งเฉยๆ จะไม่เจ็บค่ะ มีอาการมาจะครึ่งเดือนแล้วค่ะ ไม่ได้ยกของหนัก หรือ ออกกำลังกายเลยค่ะ ไม่ทราบว่าอาการดังกล่าวเป็นสัญญาณโรคอะไรได้บ้างค่ะ
สวัสดีค่ะ THANTHITA JAISUWANอาการเจ็บท้องซ้ายล่างอาจเกิดจาก-กล้ามเนื้อหน้าท้องอักเสบ มีจุดกดเจ็บชัดเจน สัมพันธ์กับท่าทาง โดยอาจไม่ได้เกิดจากการยกของหนักหรืออกกำลังกายเพียงอย่างเดียว การใช้งานอย่างผิดท่าทางก็ทำให้เกิดการปวดได้-อวัยวะภายในอุ้งเชิงกราน เช่น ท่อนำไข่ ปีกมดลูก มดลูกมีการอักเสบ อาจมีไข้ ปวดท้องน้อย และมีตกขาวผิดปกติ มักเป็นเฉียบพลัน-ลำไส้อักเสบ ทำให้ปวดท้องบิด ถ่ายเหลว-กระเพาะปัสสาวะอักเสบหรือกรวยไตอักเสบจะมีอาการ ปัสสาวะแสบขัด มีไข้สูง หนาวสั่น-มีนิ่วในทางเดินปัสสาวะ จะมีอาการปัสสาวะแสบขัดและปนเลือดหากยังปวดเรื้อรัง ปวดมากขึ้นเรื่อยๆ มีเลือดออกจากช่องคลอด ปัสสาวะแสบขัด ควรปรึกษาแพทย์เพื่อหาสาเหตุอื่นๆที่เป็นไปได้ดังกล่าวไปการดูแลตัวเองเบื้องต้น พักผ่อน งดยกของหนัก รับประทานอาหารอ่อนๆและสุกสะอาด ดื่มน้ำมากๆ รับประทานยาแก้ปวด ยาแก้อักเสบที่ไม่ใช่สเตียรอยด์เพื่อบรรเทาอาการปวด